Document ID: 32010D0793

KOMISIJAS LĒMUMS
(2010. gada 20. decembris),
ar kuru groza Lēmumu 2005/1/EK, ar ko apstiprina metodes cūku liemeņu klasificēšanai Čehijas Republikā, attiecībā uz šādu liemeņu noformējumu
(izziņots ar dokumenta numuru C(2010) 9187)
(Autentisks ir tikai teksts čehu valodā)
(2010/793/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 43. panta m) punktu saistībā ar 4. pantu,
tā kā:
(1)
Ar Komisijas Lēmumu 2005/1/EK (2) tika apstiprināta sešu metožu izmantošana cūku liemeņu klasificēšanai Čehijas Republikā.
(2)
Čehijas Republika 2010. gada 23. februārī Komisijai pieprasīja dot atļauju noteikt cūku liemeņu noformējumu, kas atšķiras no Regulas (EK) Nr. 1234/2007 V pielikuma B.III punkta pirmajā daļā paredzētā noformējuma.
(3)
Saskaņā ar Regulas (EK) Nr. 1234/2007 V pielikuma B.III punkta otro daļu dalībvalstīm var atļaut noteikt atšķirīgu cūku liemeņu noformējumu, kas atšķiras no minētā punkta pirmajā daļā noteiktā standarta noformējuma, cita starpā - ja parasta komercdarbības prakse to teritorijā atšķiras no standarta noformējuma. Čehijas Republika pieprasījumā ir norādījusi, ka tās teritorijā tā ir komercdarbības prakse, ka liemeņus var noformēt, neatdalot nieru taukus. Tāpēc Čehijas Republikā ir jāatļauj šis noformējums, kas atšķiras no standarta noformējuma.
(4)
Lai izveidotu salīdzināmu bāzi cūku liemeņu cenu kotēšanai, ir jāņem vērā šis atšķirīgais noformējums, koriģējot šādos gadījumos reģistrēto svaru attiecībā uz standarta noformējuma svaru.
(5)
Tādēļ Lēmums 2005/1/EK attiecīgi jāgroza.
(6)
Šajā lēmumā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
IR PIEŅĒMUSI ŠO LĒMUMU.
1. pants
Lēmumā 2005/1/EK iekļauj šādu 1.a pantu:
“1.a pants
Neskarot Regulas (EK) Nr. 1234/2007 V pielikuma B.III punkta pirmajā daļā izklāstīto standarta noformējumu, cūku liemeņus Čehijas Republikā var noformēt, pirms svēršanas un klasificēšanas neatdalot nieru taukus. Šāda noformējuma gadījumā reģistrēto silta kautķermeņa svaru koriģē saskaņā ar šādu formulu:
silta kautķermeņa svars = 1,65651 + 0, 96139 × silta kautķermeņa svars ar neatdalītiem nieru taukiem.”
2. pants
Šis lēmums ir adresēts Čehijas Republikai.
Briselē, 2010. gada 20. decembrī

Labels: 18
17
19
6